পাবনায় বাস-ট্রাকের সংঘর্ষে হেলপার নিহত
পাবনার সাঁথিয়ায় বাস ও ট্রাকের সংঘর্ষে রফিক নামে ট্রাকের হেলপার নিহত হয়েছেন। আহত হয়েছেন আরও অন্তত ১৫ জন। 







শুক্রবার পাবনা-ঢাকা মহাসড়কের সাঁথিয়ার ছোন্দহ নামক এলাকায় এ দুর্ঘটনা ঘটে। 




পুলিশ ও প্রত্যক্ষদর্শীরা জানায়, পাবনা থেকে ছেড়ে আসা সরকার ট্রাভেলস ও বিপরীত দিক থেকে একটি পাথরবোঝাই ট্রাকের মুখোমুখি সংঘর্ষ হয়। 
এতে দুটি গাড়ির সামনের অংশ দুমড়ে-মুচড়ে যায় এবং ট্রাকটি খাদে পড়ে যায়। এ সময় ঘটনাস্থলেই রফিক নিহত হন। আহতদের উদ্ধার করে স্থানীয় বিভিন্ন হাসপাতালে ভর্তি করা হয়েছে। 
সাঁথিয়ার মাধপুর হাইওয়ে পুলিশের সার্জেন্ট আবদুল খালেক জানান, দুর্ঘটনার খবর পেয়ে বেড়া ও শাহজাদপুরের ফায়ার সার্ভিস কর্মীরা হাতাহতদের উদ্ধার করে।

পাবনার সাঁথিয়ায় বাস ও ট্রাকের সংঘর্ষে রফিক নামে ট্রাকের হেলপার নিহত হয়েছেন। আহত হয়েছেন আরও অন্তত ১৫ জন।